wannaphong/clean_thaiwikipedia huggingface dataset:
# เอเชียแอตแลนติกแอร์ไลน์ส
เอเชียแอตแลนติกแอร์ไลน์ส ( เป็นสายการบินเช่าเหมาลำตั้งสำนักงานใหญ่อยู่ที่กรุงเทพมหานคร โดยเป็นบริษัทสาขาของบริษัทตัวแทนท่องเที่ยวญี่ปุ่น H.I.S.

 ประวัติ 
สายการบินเอเชียแอตแลนติกเริ่มปฏิบัติการบินเที่ยวแรกจากท่าอากาศยานสุวรรณภูมิมุ่งหน้าสู่ท่าอากาศยานนานาชาตินาริตะเมื่อวันที่ 19 สิงหาคม 2556 โดยสายการบินเอเชียแอตแลนติก ก่อตั้งจริงเป็นวันแรก 3 ธันวาคม 2556 ปัจจุบันมีจำนวนเที่ยวบินที่ผู้ใช้บริการอยู่เป็นจำนวนมากเรื่อยมาจนถึงปัจจุบันนี้
มีสายการบินเป็นการร่วมทุนระหว่างบริษัทตัวแทนท่องเที่ยวญี่ปุ่น H.I.S. และกลุ่มธุรกิจโรงแรมใบหยก 2 เขตราชเทวี กรุงเทพมหานคร ในปี พ.ศ. 2561 สายการบินได้ทำการบินไปยัง ภูเก็ต เฉิ่นหยาง และซับโปโระ และมีเที่ยวบินจากท่าอากาศยานสุวรรณภูมิไปยังท่าอากาศยานอู่ตะเภา ใช้สำหรับฝึกนักบิน

ในเดือนพฤษภาคม พ.ศ. 2567 นิตยสารบางฉบับรายงานว่าสายการบินกำลังเปลี่ยนชื่อเป็น AIRTHAILAND และมีเป้าหมายที่จะกลับมาให้บริการอีกครั้งระหว่างเดือนสิงหาคมถึงตุลาคม พ.ศ. 2567 ด้วยเครื่องบิน A330 จำนวน 3 ลำ

 จุดหมายปลายทาง 
เอเชียแอตแลนติกมุ่งหน้าสู่จุดหมายปลายทางต่อไปนี้

 จุดหมายปลายทางในปัจจุบัน 
ประเทศเมืองIATAICAOสนามบินหมายเหตุอ้างอิงจีน  ฮาร์บิน  HRB  ZYHB  ท่าอากาศยานนานาชาติฮาร์บิน ไทปิง  จีน  เฉิ่นหยาง  SHE  ZYTX  ท่าอากาศยานนานาชาติเฉิ่นหยาง เถาเซี่ยง  อินโดนีเซีย  เดนปาซาร์  DPS  WADD  ท่าอากาศยานนานาชาติงูระห์ไร   ญี่ปุ่น  ซัปโปะโระ  CTS  RJCC  ท่าอากาศยานชิโตะเซะแห่งใหม่  ญี่ปุ่น  โตเกียว  NRT  RJAA   ท่าอากาศยานนานาชาตินะริตะ  ไทย  กรุงเทพมหานคร  BKK  VTBS   ท่าอากาศยานสุวรรณภูมิ   ไทย  ภูเก็ต  HKT VTSP  ท่าอากาศยานภูเก็ต  สิงคโปร์  สิงคโปร์  QPG  WSAP  Paya Lebar Air Base  เกาหลีโซล ท่าอากาศยานนานาชาติอินชอน
# จุงอิจิ อินาโมโตะ
จุงอิจิ อินาโมโตะ  เป็นนักฟุตบอลชาวญี่ปุ่น เล่นในตำแหน่งกองกลาง เกิดเมื่อวันที่ 18 กันยายน 1979 

 เส้นทางอาชีพ 
อินาโมโตะเริ่มเล่นฟุตบอลตั้งแต่ระดับเยาวชนกับกัมบะ โอซากะก่อนจะเซ็นสัญญาอาชีพในปี 1997 และเริ่มมีชื่อเสียงในวงกว้างเมื่อได้เซ็นสัญญากับอาร์เซนอลในพรีเมียร์ลีกของอังกฤษในปี 2001

อินาโมโตะยิงได้ 2 ประตูในรายการฟุตบอลโลก 2002 แต่ก็ไม่เพียงพอที่จะทำให้อาร์เซนอลเก็บตัวเอาไว้ และได้ปล่อยตัวออกมาก่อนที่ฤดูกาลต่อมาจะเริ่ม หลังจากนั้น อินาโมโตะได้เซ็นสัญญากับทางฟูลัมด้วยสัญญายืมตัวระยะยาวจากกัมบะ โอซากะ และเมื่อเริ่มปรับตัวเข้ากับการค้าแข้งที่ลอนดอนได้ มีชื่อเสียงด้านการเข้าบอลที่หนัก และมีสายตาที่แหลมคม อินาโมโตะเริ่มมีชื่อเสียงมากขึ้นเมื่อทำได้ถึง 4 ประตูในการเจอกับสโมสรโบโลญญาในศึก Intertoto Cup โดยสามารถทำแฮตทริกได้ด้วย นอกจากนั้นยังยิงประตูให้ฟูลัมในการเจอกับ ทอตนัมฮอตสเปอร์ ซันเดอร์แลนด์ มิดเดิลส์เบรอ และ แมนเชสเตอร์ยูไนเต็ดในเกมพรีเมียร์ลีก และเอฟเวอร์ตันในเอฟเอคัพ จนกลายเป็นดาวเด่นในวงการฟุตบอลญี่ปุ่น แต่เมื่อโชคร้ายกระดูกแข้งหักในเกมอุ่นเครื่องกับทีมชาติอังกฤษ อินาโมโตะจึงต้องเดินทางกลับกัมบะ โอซากะ แม้ฟูลัมต้องการจะเซ็นสัญญาอีกครั้ง แต่สโมสรไม่แน่ใจว่าอินาโมโตะจะสลัดอาการบาดเจ็บได้เป็นปลิดทิ้งหรือไม่ จึงตัดสินใจไม่เซ็นสัญญา

ในที่สุด อินาโมโตะได้เซ็นสัญญากับเวสต์บรอมมิชอัลเบียนด้ยค่าตัวเพียง 200,000 ปอนด์ แต่จะได้รับค่าจ้างก็ต่อเมื่อได้ลงสนามเท่านั้น อย่างไรก็ตาม  เมื่อแกรี เม็กสัน ผู้จัดการทีมได้โบกมือลาไป ไบรอัน ร็อบสัน ที่เข้ามาแทนนั้นก็ไม่ค่อยมั่นใจในความสามารถของอินาโมโตะ จึงได้ปล่อยให้คาร์ดิฟฟ์ซิตียืมตัวในช่วงหลังของฤดูกาล 2004-05 และทำผลานได้ประทับใจจนกระทั่งเวสต์บรอมมิชอัลเบียนเรียกตัวกลับมาเพื่อให้อยู่รอดในพรีเมียร์ลีก จนในฤดูกาล 2005-06 อินาโมโตะได้ลงสนามอย่างสม่ำเสมอให้กับเวสต์บรอมฯ จนมีชื่อติดทีมชาติญี่ปุ่นลุยศึกฟุตบอลโลก 2006 และเป็นนักเตะคนแรกของเวสต์บรอมฯ ในรอบ 20 ปีที่ได้ลงเล่นรายการนี้

เมื่อวันที่ 31 สิงหาคม 2006 อินาโมโตะได้เซ็นสัญญาสองปีกับกาลาทาซาไร และเมื่อวันที่ 29 พฤษภาคม 2007 ได้มีการประกาศว่าอินาโมโตะได้ร่วมทัพกับไอน์ทรัคท์ฟรังค์ฟวร์ทแบบไร้ค่าตัว โดยได้ผนึกกำลังกับนาโอฮิโระ ทากาฮาระ รุ่นน้องในทีมชาติ แต่ได้ถูกปล่อยตัวเมื่อวันที่ 30 มีนาคม 2009 ในวัย 29 ปี

เมื่อวันที่ 19 มิถุนายน 2009 อินาโมโตะย้ายไปค้าแข้งกับสโมสรแรนในลีกเอิง ฝรั่งเศส ก่อนที่จะย้ายกลับมาค้าแข้งที่ญี่ปุ่นอีกครั้งกับ คาวาซากิ ฟรอนตาเล ในวันที่ 11 มกราคม 2010 และเมื่อปี 2015 ได้ย้ายมาเล่นให้กับคอนซาโดเล ซัปโปโระ

 การติดทีมชาติ 
 เอเชียนคัพ ปี 2000 (ชนะเลิศ)
 คอนเฟเดอเรชันส์คัพ ปี 2001 (รองชนะเลิศ)
 ฟุตบอลโลก 2002
 คอนเฟเดอเรชันส์คัพ ปี 2003
 คอนเฟเดอเรชันส์คัพ ปี 2005
 ฟุตบอลโลก 2006
 ฟุตบอลโลก 2010

 การลงสนาม 
ทีมชาติญี่ปุ่นปีลงสนามประตู20001402001111200211220031012004602005100200640200730200820200941201080รวม825
# ชิมิซุ เอส-พัลส์
สโมสรฟุตบอล ชิมิซุ เอส-พัลส์ (ญี่ปุ่น: 清水エスパルス, อังกฤษ: Shimizu S-Pulse) เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจ1 ลีก ก่อตั้งขึ้นเมื่อปี 1991 ในช่วงก่อตั้งลีกอาชีพของญี่ปุ่น จัดว่าเป็นสโมสรน้องใหม่ของในวงการฟุตบอลญี่ปุ่นสโมสรหนึ่ง

"S" แทนตัวอักษรตัวแรก 4 อย่าง 1.เมือง "Shimizu" 2.จังหวัด "Shizuoka" 3.แฟนบอล "Supporter" 4.ฟุตบอล "Soccer" และ "พัลส์" ใน ภาษาอังกฤษหมายถึง "ชีพจร" เพื่อแสดงความเป็นหนึ่งของทุกฝ่ายที่เกี่ยวข้องกับทีม

แม้จะเป็นสโมสรอายุน้อย แต่ผลงานของเอส-พัลส์ถือว่าไม่น้อยหน้า เพราะนับตั้งแต่เล่นลีกอาชีพในปี 1992 ก็ประสบความสำเร็จในรายการฟุตบอลถ้วยอยู่เป็นประจำ โดยสามารถเข้ารอบชิงชนะเลิศรายการถ้วยพระจักรพรรดิและเจลีกคัพได้ถึงอย่างละ 5 ครั้ง คว้าแชมป์เจแปนนีส ซูเปอร์คัพได้ 2 สมัย และคว้าแชมป์เอเชียนคัพวินเนอร์คัพได้ 1 สมัย

แต่อย่างไรก็ตาม ผลงานในฟุตบอลเจ1 ลีก ยังไม่โดดเด่นนัก โดยในปี 1999 เป็นปีที่สโมสรเข้าใกล้แชมป์มากที่สุด หลังจากที่ทำคะแนนได้สูงที่สุดในเลกที่สอง แต่สุดท้ายกลับพ่ายแพ้ในการยิงจุดโทษในรอบเพลย์ออฟเพื่อหาแชมป์

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา

 ผู้เล่นปัจจุบัน 

 เกียรติประวัติ 

 ฟุตบอลลีก 
 เจลีก ดิวิชัน 1
 รองชนะเลิศ (1): 1999
 ชนะเลิศเลกที่ 2 (1): 1999
 เจลีก ดิวิชัน 2
 ชนะเลิศ (1): 2024

 ฟุตบอลถ้วย 
 ถ้วยพระจักรพรรดิ
 ชนะเลิศ (1): 2001
 รองชนะเลิศ (1): 1998, 2000, 2005, 2010
 เจลีกคัพ
 ชนะเลิศ (1): 1996
 รองชนะเลิศ (4): 1992, 1993, 2008, 2012
 เจแปนนีส ซูเปอร์คัพ
 ชนะเลิศ (2): 2001, 2002
 รองชนะเลิศ (1): 1999

 ฟุตบอลระดับทวี 
 เอเชียนคัพวินเนอร์คัพ
 ชนะเลิศ (1): 2000
 เอเชียนซูเปอร์คัพ
 รองชนะเลิศ (1): 2000
# โยโกฮามะ เอ็ฟ มารินอส
สโมสรฟุตบอล โยโกฮามะ เอ็ฟ มารินอส  เป็นสโมสรฟุตบอลอาชีพที่เข้าร่วมการแข่งขันในเจ1 ลีก ของประเทศญี่ปุ่น โดยเคยคว้าแชมป์เจลีกได้ 5 สมัย และเป็นรองแชมป์ 3 สมัย นับเป็นหนึ่งในทีมที่ประสบความสำเร็จในระดับเจลีก สโมสรมีถิ่นฐานอยู่ที่เมืองโยโกฮามะ ก่อตั้งโดยบริษัทนิสสัน มอเตอร์ส

ในปี 1999 โยโกฮามะ เอ็ฟ มารินอส เกิดจากการรวมตัวของ โยโกฮามะ มารินอส กับ โยโกฮามะ ฟลูเกลส์ ทั้งนี้ คำว่า "มารินอส" นั้นหมายถึงกะลาสีเรือในภาษาสเปน นับตั้งแต่เล่นในระดับสูงสุดมาตั้งแต่ปี 1982 โยโกฮามะ เอ็ฟ มารินอส จัดเป็นสโมสรที่อยู่ในลีกสูงสุดยาวนานที่สุดในวงการฟุตบอลญี่ปุ่น ร่วมกับคาชิมะแอนต์เลอส์ 

ในอดีตเคยมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีราทร บุญมาทัน

 ประวัติศาสตร์ 

 ในชื่อ โยโกฮามะ มารินอส (1992–1998) 

 ในชื่อ โยโกฮามะ เอ็ฟ มารินอส (1999–ปัจจุบัน) 

 ผู้เล่นปัจจุบัน 
ข้อมูลล่าสุด 9 กุมภาพันธ์ 2025

 ผู้เล่นที่ถูกปล่อยยืมตัว 

เกียรติประวัติ
โยโกฮามะ เอ็ฟ มารินอส
ภายในประเทศ
เจ1 ลีก:
ชนะเลิศ (5): 1995, 2003, 2004, 2019, 2022
ถ้วยพระจักรพรรดิ:
ชนะเลิศ (2): 1992, 2013
เจลีกคัพ:ชนะเลิศ (1): 2001เจแปนนิส ซูเปอร์คัพ:
ชนะเลิศ (1): 2023

เอเชีย
เอเชียนคัพวินเนอร์คัพ
ชนะเลิศ: (1) 1992–93
# ซานเฟรชเช ฮิโรชิมะ
สโมสรฟุตบอล ซานเฟรชเช ฮิโรชิมะ  เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจ1 ลีก มีถิ่นฐานอยู่ที่เมืองฮิโรชิมะ จังหวัดฮิโรชิมะ เป็นส่วนหนึ่งของ 10 สโมสรที่เป็นตัวแทนของ เจลีก

สโมสรเริ่มต้นมาจากการเป็นทีมองค์กรของบริษัทมาสด้า ก่อนจะเปลี่ยนมาเป็น ซานเฟรชเช ฮิโรชิมะ ในปี 1992 ก่อนจะมาประสบความสำเร็จในช่วงหลัง คือการคว้าแชมป์เจ1 ลีก ได้ 3 สมัยในปี 2012, 2013 และ 2015 คว้าแชมป์เจแปนนิส ซูเปอร์คัพได้ 3 สมัยในปี 2008, 2013 และ 2014

โดยคำว่า "ซานเฟรชเช" มาจาก "ซาน"เป็น ภาษาญี่ปุ่น หมายถึงเลขสาม และ "เฟรชเช" เป็น ภาษาอิตาลี หมายถึงลูกธนู เมื่อนำมารวมกันจึงหมายความว่า "ลูกธนูสามดอก" ซึ่งมาจากประวัติศาสตร์ของประเทศญี่ปุ่น "โมริ โมโตนาริ" ตระกูลไดเมียวใหญ่แถบฮิโรชิมะกับประโยคที่เขาบอกแก่บุตรชาย 3 คนว่า "ลูกธนูดอกเดียวย่อมหักง่าย แต่หากลูกธนูสามดอกรวมกันแล้วย่อมหักได้ยาก"

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา

 ผู้เล่นปัจจุบัน 
ข้อมูลล่าสุด 20 มิถุนายน 2024

 แหล่งข้อมูลอื่น
# คาวาซากิ ฟรอนตาเล
สโมสรฟุตบอลคาวาซากิ ฟรอนตาเล (ญี่ปุ่น: 川崎フロンターレ, อังกฤษ: Kawasaki Frontale) เป็นสโมสรฟุตบอลอาชีพในเจ1 ลีก ของประเทศญี่ปุ่น มีถิ่นฐานอยู่ที่นครคาวาซากิ จังหวัดคานางาวะ ทางตอนใต้ของกรุงโตเกียว มีสนามเหย้าคือ สนามกีฬาโทโดโรกิ ซึ่งตั้งอยู่ใจกลางนครคาวาซากิ

สโมสรแห่งนี้ก่อตั้งขึ้นในปี 1955 ในชื่อสโมสรฟุตบอลฟูจิตสึ เข้าร่วมลีกสมัครเล่น JSL ดิวิชัน 1 ครั้งแรกในปี 1977 แต่ตกชั้นไปในลีกล่างมาตลอด เมื่อปี 1997 สโมสรยกระดับมาเป็นสโมสรฟุตบอลอาชีพและได้เปลี่ยนชื่อเป็น "ฟรอนตาเล" ซึ่งมีความหมายว่า ด้านหน้า (frontal) ในภาษาอิตาลี และในที่สุดได้ขึ้นมาลีกสูงสุดอีกครั้งในปี 2000 โดยได้สัมผัสเกมเจลีกเป็นครั้งแรก สโมสรเข้าใกล้ความสำเร็จมากที่สุดในปี 2006 โดยได้รองแชมป์ในเจลีก ดิวิชัน 1 และได้เข้าร่วมการแข่งขันเอเอฟซีแชมเปียนส์ลีกในปี 2007 และผ่านเข้ารอบแบ่งกลุ่มไปได้ ฟรอนตาเลทำผลงานได้ดีขึ้นเรื่อยๆ และมีนักฟุตบอลทีมชาติญี่ปุ่นเกิดขึ้นในทีมมากมาย

ปี 2017 “อัซซูร่า เนโร่” คาวาซากิ ฟรอนตาเล่ สร้างประวัติศาสตร์คว้าแชมป์เจลีก สมัยแรกมาครองได้สำเร็จ หลังเปิดบ้านไล่ถล่ม โอมิยะ อาร์ดิย่า 5-0 ขณะที่ “กวางเขาเหล็ก” คาชิมะ แอนท์เลอร์ส ทำได้แค่บุกเสมอ จูบิโล อิวาตะ 0-0 ทำให้ทั้งสองทีมมีแต้มเท่ากันที่ 72 คะแนน หลังแข่งครบ 34 เกม แต่ คาวาซากิ ฟรอนตาเล่ มีลูกได้เสียที่ดีกว่าจึงเป็นฝ่ายคว้าแชมป์ไปครอง

ในอดีต สโมสรมีผู้เล่นทีมชาติไทยมาค้าแข้งอยู่ด้วยคือ ชนาธิป สรงกระสินธ์

 ผู้เล่นปัจจุบัน 

เกียรติประวัติ
ภายในประเทศ
เจ1 ลีก:
ชนะเลิศ (4): 2017, 2018, 2020, 2021
ถ้วยสมเด็จพระจักรพรรดิ:
ชนะเลิศ (2): 2020, 2023
เจแปนนิส ซูเปอร์คัพ:
ชนะเลิศ (2): 2019, 2021
เจลีกคัพ:ชนะเลิศ (1): 2019เจ2 ลีก ชนะเลิศ (2):''' 1999, 2004

 แหล่งข้อมูลอื่น 
 
  
  
 
 
 
 
 
 フロンタウン・さぎぬま
 Anker フロンタウン生田
 川崎フロンターレ 試合結果 - 川崎フロンターレ 最新結果
# เจ้าหญิงฮิโระโกะ
เจ้าหญิงฮิโระโกะ (; ? – 24 พฤษภาคม 1493) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายยะซุอะกิระ พระราชโอรสองค์ที่ 2 และอดีตรัชทายาทใน จักรพรรดิไดโงะ ต่อมาพระองค์ได้เข้าถวายตัวเป็นพระสนมใน จักรพรรดิซุซะกุ และได้มีพระประสูติกาลพระราชธิดาพระองค์เดียวคือ เจ้าหญิงมะซะโกะ  ซึ่งต่อมาได้ถวายตัวเป็นจักรพรรดินีใน จักรพรรดิเรเซ แต่หลังจากนั้นไม่นานเจ้าหญิงฮิโระโกะก็เกิดประชวรขึ้นเนื่องจากพระอาการตกพระโลหิตจนกระทั่งสิ้นพระชนม์เมื่อวันที่ 24 พฤษภาคม พ.ศ. 1993

 บันทึก
# ฟูจิวาระ โนะ ทาเนโกะ
ฟูจิวาระ โนะ ทาเนโกะ (; ? – 12 สิงหาคม 1439) พระสนมในจักรพรรดิญี่ปุ่นโดยเป็นพระสนมใน จักรพรรดิอูดะ จักรพรรดิองค์ที่ 59 เป็นพระราชมารดาใน จักรพรรดิไดโงะ จักรพรรดิองค์ที่ 60 และเป็นพระอัยยิกาในจักรพรรดิซูซากุ จักรพรรดิองค์ที่ 61 และ จักรพรรดิมูรากามิ จักรพรรดิองค์ที่ 62

ต่อมาภายหลังจากที่ทะเนะโกะถึงแก่กรรมในวันที่ 12 สิงหาคม พ.ศ. 1439 จักรพรรดิอุดะได้สถาปนาเธอให้มีสถานะเทียบเท่า โคไตโง หรือพระราชชนนี

 บันทึก
# ฟูจิวาระ โนะ อนชิ (จักรพรรดิอูดะ)
ฟูจิวาระ โนะ อนชิ หรือ โยชิโกะ (1415 – 20 กรกฎาคม 1450) เป็นบาทบริจาริกาในจักรพรรดิอูดะ มีพระราชธิดาพระองค์เดียวคือเจ้าหญิงคินชิ

 บันทึก
# เจแปนนิส ซูเปอร์คัพ
เจแปนนิส ซูเปอร์คัพ หรือ ฟุจิซีร็อกซ์ ซูเปอร์คัพ (ญี่ปุ่น: 富士ゼロックススーパーカップ, อังกฤษ: Fuji Xerox Super Cup) เป็นการแข่งขันฟุตบอลประจำปีของญี่ปุ่น จัดโดยเจลีกและสมาคมฟุตบอลญี่ปุ่น (JFA) โดยจะเป็นการพบกันระหว่างแชมป์เจลีกกับแชมป์ถ้วยพระจักรพรรดิในปีก่อนหน้า

นับตั้งแต่ปี 1994 ฟุจิซีร็อกซ์เข้ามาเป็นผู้สนับสนุนหลักของการแข่งขัน จึงได้มีชื่อว่า ฟุจิซีร็อกซ์ ซูเปอร์คัพ ตั้งแต่นั้นมา โดยจัดการแข่งขันราวๆเดือนกุมภาพันธ์ของทุกปี ก่อนที่ฟุตบอลลีกในฤดูกาลใหม่จะเริ่มต้นขึ้น

 ผลการแข่งขัน 
ปีแชมป์เจลีกผลการแข่งขันแชมป์ถ้วยพระจักรพรรดิวันที่Venue1994เวอร์ดี้ คะวะซะกิ2–1โยะโกะฮะมะ ฟลูเกลส์มีนาคม 5, 1994สนามกีฬาโอลิมปิก (โตเกียว)1995เวอร์ดี้ คะวะซะกิ2–2
(4–2)เบลมาเร ฮิระสึกะมีนาคม 11, 19951996โยะโกะฮะมะ เอฟ มารินอส0–2นาโงยะ แกรมปัสมีนาคม 9, 19961997คะชิมะแอนต์เลอส์3–2เวอร์ดี้ คะวะซะกิมีนาคม 5, 19971998จูบิโล อิวะตะ1–2คะชิมะแอนต์เลอส์มีนาคม 14, 19981999คะชิมะแอนต์เลอส์2–1ชิมิซุ เอส-พัลส์†กุมภาพันธ์ 27, 19992000จูบิโล อิวะตะ1–1
(3–2)นาโงยะ แกรมปัสมีนาคม 4, 20002001คะชิมะแอนต์เลอส์0–3ชิมิซุ เอส-พัลส์‡ มีนาคม 3, 20012002คะชิมะแอนต์เลอส์1–1
(4–5)ชิมิซุ เอส-พัลส์กุมภาพันธ์ 23, 20022003จูบิโล อิวะตะ3–0เคียวโตะ เพอร์เพิล ซังงะมีนาคม 1, 20032004โยะโกะฮะมะ เอฟ มารินอส1–1
(2–4)จูบิโล อิวะตะมีนาคม 6, 20042005โยะโกะฮะมะ เอฟ มารินอส2–2
(4–5)โตเกียว เวอร์ดี้ 1969กุมภาพันธ์ 26, 2005สนามกีฬานานาชาติโยะโกะฮะมะ2006กัมบะ โอซะกะ1–3อูราวะ เรดไดมอนส์กุมภาพันธ์ 25, 2006สนามกีฬาโอลิมปิก (โตเกียว)2007อูราวะ เรดไดมอนส์0–4กัมบะ โอซะกะ‡ กุมภาพันธ์ 24, 20072008คะชิมะแอนต์เลอส์2–2
(3–4)ซานเฟรซ ฮิโระชิมะ‡ มีนาคม 1, 20082009คะชิมะแอนต์เลอส์3–0กัมบะ โอซะกะกุมภาพันธ์ 28, 20092010คะชิมะแอนต์เลอส์1–1
(5–3)กัมบะ โอซะกะกุมภาพันธ์ 27, 20102011นาโงยะ แกรมปัส1–1
(3–1)คะชิมะแอนต์เลอส์กุมภาพันธ์ 26, 2011สนามกีฬานานาชาติโยะโกะฮะมะ2012คะชิวะ เรย์โซล2–1เอฟซี โตเกียวมีนาคม 3, 2012สนามกีฬาโอลิมปิก (โตเกียว)2013ซานเฟรซ ฮิโระชิมะ1–0คะชิวะ เรย์โซลกุมภาพันธ์ 23, 20132014ซานเฟรซ ฮิโระชิมะ2–0โยะโกะฮะมะ เอฟ มารินอสกุมภาพันธ์ 22, 20142015กัมบะ โอซะกะ2–0อูราวะ เรดไดมอนส์‡ กุมภาพันธ์ 28, 2015สนามกีฬานานาชาติโยะโกะฮะมะ2016ซานเฟรซ ฮิโระชิมะ3–1กัมบะ โอซะกะกุมภาพันธ์ 20, 20162017คะชิมะแอนต์เลอส์3–2อูราวะ เรดไดมอนส์กุมภาพันธ์ 18, 20172018คาวาซากิ ฟรอนตาเล2–3เซเรซโซ โอซากะกุมภาพันธ์  10, 2018สนามกีฬาไซตามะ2019คาวาซากิ ฟรอนตาเล1–0อูราวะ เรดไดมอนส์กุมภาพันธ์  16, 20192020โยะโกะฮะมะ เอฟ มารินอส3–3
(2–3)วิสเซล โคเบะกุมภาพันธ์  8, 20202021คาวาซากิ ฟรอนตาเล3–2กัมบะ โอซากะ†กุมภาพันธ์  20, 20212022คาวาซากิ ฟรอนตาเล0–2อูราวะ เรดไดมอนส์กุมภาพันธ์  12, 2022สนามกีฬานานาชาติโยะโกะฮะมะ2023โยะโกะฮะมะ เอฟ มารินอสเวนท์ฟอเรท โคฟุกุมภาพันธ์  11, 2023สนามกีฬาโอลิมปิก (โตเกียว)
† เนื่องจากแชมป์ถ้วยพระจักรพรรดิ คือ ฟลูเกลส์ ยุบทีม รองแชมป์คือ ชิมิซุ เอส-พัลส์ จึงได้แข่งขันแทน

‡ แชมป์เจลีกและถ้วยพระจักรพรรดิคือทีมเดียวกัน จึงนำรองแชมป์ถ้วยพระจักรพรรดิมาทำการแข่งขัน
# เจ้าหญิงคินชิ (พระราชธิดาในจักรพรรดิอูดะ)
เจ้าหญิงคินชิ (; 1433 – 7 เมษายน 1453) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิอุดะ จักรพรรดิองค์ที่ 59 ที่ประสูติแต่ ฟุจิวะระ โนะ องชิ และเป็น เจ้าหญิงพระชายา ใน เจ้าชายอะสึโยชิ พระเชษฐาต่างพระมารดาและเป็นพระราชอนุชาร่วมพระราชมารดาเดียวกับ จักรพรรดิไดโงะ จักรพรรดิองค์ที่ 60

 บันทึก
# เจ้าหญิงคินชิ (พระราชธิดาในจักรพรรดิไดโงะ)
เจ้าหญิงคินชิ (; 1447 – 29 พฤศจิกายน 1481) เจ้าหญิงแห่งราชวงศ์ญี่ปุ่นโดยพระองค์เป็นพระราชธิดาใน จักรพรรดิไดโงะ จักรพรรดิองค์ที่ 60 และเป็นภริยาของ ฟุจิวะระ โนะ โมะโระซุเกะ

 บันทึก
# ฟุตซอลชิงแชมป์แอฟริกา
ฟุตซอลชิงแชมป์แอฟริกา  หรือเป็นที่รู้จักในชื่อ แอฟริกันฟุตซอลแชมป์เปียนชิพ จนถึงปี 2015) เป็นการแข่งขันฟุตซอลระดับนานาชาติในทวีปแอฟริกาถูกจัดขึ้นครั้งแรกในปี 1996 โดยสมาพันธ์ฟุตบอลแห่งแอฟริกา (CAF) และจัดต่อกันเรื่อย4ปีครั้ง

ในวันที่ 6 สิงหาคม 2015, คณะกรรมการบริหารของสมาพันธ์ฟุตบอลแห่งแอฟริกาได้เปลี่ยนชื่อทัวร์นาเมนต์นี้จากชื่อ แอฟริกันฟุตซอลแชมป์เปียนชิพ (African Futsal Championship) เป็น ฟุตซอลชิงแชมป์แอฟริกาหรือแอฟริกาฟุตซอลคัพออฟเนชันส์ (Africa Futsal Cup of Nations), ให้เหมือนกับ แอฟริกาคัพออฟเนชันส์.

 ผลการแข่งขัน 
ปีเจ้าภาพชิงชนะเลิศชิงอันดับที่ 3ชนะเลิศผลการแข่งขันอันดับที่ 2อันดับที่ 3ผลการแข่งขันอันดับที่ 41996รายละเอียดอียิปต์พบกันหมดพบกันหมด2000รายละเอียดอียิปต์พบกันหมดพบกันหมด2004รายละเอียดเล่นในบ้านของประเทศเจ้าบ้าน10 – 2  3 – 5   /    2008รายละเอียดลิเบีย 4 – 3 a.e.t. 3 – 1 a.e.t.2011รายละเอียดบูร์กินาฟาโซ2016รายละเอียดแอฟริกาใต้ 3 – 2 5 – 5 a.e.t.  (2 – 1)  pen2020รายละเอียดTo be determined

 A round-robin tournament determined the final standings.
 ในปี 2011 ถูกยกเลิกเนืองจากมีการคัดเลือกทีมจากแอฟริกา 3 ทีม ไปแข่งขันฟุตซอลชิงแชมป์โลก 2012โดยการคัดเลือกนั้นมีการจัดการแข่งแยกต่างหากซึ่งอียิปต์ ลิเบีย และโมร็อกโกได้ไปเข้าร่วมการแข่งขันฟุตซอลชิงแชมป์โลก 2012

 ผลการแข่งขันแบ่งตามประเทศ 
ทีมแชมป์อันดับที่ 2อันดับที่ 3อันดับที่ 43 (1996*, 2000*, 2004)2 (2008, 2016)1 (2016)1 (2000)2 (2004, 2008)1 (2008*)1 (2000)1 (2004)1 (2016)1 (2008)1 (1996)1 (2004)1 (1996)1 (1996)1 (2000)1 (2016)
<div id="1">* = เจ้าภาพ
# มังกรหยก (แก้ความกำกวม)
มังกรหยก สามารถหมายถึง

 มังกรหยก วรรณกรรมชิ้นเอกของจีน ประพันธ์โดย กิมย้ง
 มังกรหยก (ละครโทรทัศน์ พ.ศ. 2519) ละครโทรทัศน์ชุดแรกของวรรณกรรมไตรภาคมังกรหยก ออกอากาศทางช่อง CTV
 มังกรหยก (ละครโทรทัศน์ พ.ศ. 2526) ละครโทรทัศน์ไตรภาคของมังกรหยก ออกอากาศทางช่อง TVB
 มังกรหยก ตอน กำเนิดเอี้ยก้วย ละครโทรทัศน์ภาคสองของมังกรหยก ออกอากาศทางช่อง TVB เช่นกัน
 ดาบมังกรหยก ตอน เทพบุตรมังกรฟ้า ละครโทรทัศน์ภาคสุดท้ายของมังกรหยก ออกอากาศทางช่อง TVB เช่นกัน
 มังกรหยก ตอน กำเนิดก๊วยเจ๋ง ละครโทรทัศน์เกี่ยวกับมังกรหยก ออกอากาศทางช่อง TVB
 มังกรหยก ตอน กำเนิดเอี้ยก้วย ละครโทรทัศน์ภาคสองของมังกรหยก ออกอากาศทางช่อง TVB เช่นกัน
 ดาบมังกรหยก (ละครโทรทัศน์ พ.ศ. 2543) ละครโทรทัศน์ภาคสุดท้ายของมังกรหยก ออกอากาศทางช่อง TVB เช่นกัน
 มังกรหยก (ละครโทรทัศน์ พ.ศ. 2546) ละครโทรทัศน์ภาคแรกเกี่ยวกับมังกรหยก ออกอากาศทางช่อง CCTV มีภาคต่ออีกสองภาคคือ
 มังกรหยก ภาค 2 ตอน ตำนานศึกเทพอินทรี ละครโทรทัศน์ภาคสองเกี่ยวกับมังกรหยก ออกอากาศทางช่อง CCTV เช่นกัน
 ดาบมังกรหยก: กระบี่อิงฟ้า ดาบฆ่ามังกร ละครโทรทัศน์ภาคสุดท้ายเกี่ยวกับมังกรหยก ออกอากาศทางช่อง CCTV เช่นกัน
 มังกรหยก (ละครโทรทัศน์ พ.ศ. 2551) ละครโทรทัศน์เกี่ยวกับมังกรหยก ออกอากาศทางช่อง KMTV-1
 มังกรหยก (ละครโทรทัศน์ พ.ศ. 2560) ละครโทรทัศน์เกี่ยวกับมังกรหยก ออกอากาศทางช่อง TVB

ดูเพิ่ม
 ดาบมังกรหยก (แก้ความกำกวม)
# คากิมง-อิง
คากิมง-อิง (? – คริสตทศวรรษที่ 1380?) พระสนมและนางกำนัลแห่งจักรพรรดิญี่ปุ่นโดยเป็นพระสนมและนางกำนัลใน จักรพรรดิโกะ-มูรากามิ จักรพรรดิองค์ที่ 97 และองค์ที่ 2 แห่ง ราชสำนักใต้ ใน ยุคราชสำนักเหนือ-ใต้ และเป็นพระราชมารดาของจักรพรรดิถึง 2 พระองค์คือ จักรพรรดิโชเก จักรพรรดิองค์ที่ 98 และ จักรพรรดิโกะ-คาเมยามะ จักรพรรดิองค์ที่ 99 และองค์สุดท้ายแห่งราชสำนักใต้

 บันทึก
# ดาบมังกรหยก (แก้ความกำกวม)
ดาบมังกรหยก สามารถหมายถึง

 ดาบมังกรหยก วรรณกรรมชิ้นเอกของจีน ประพันธ์โดย กิมย้ง เป็นวรรณกรรมภาคสามของวรรณกรรมเรื่อง มังกรหยก
 ดาบมังกรหยก (ละครโทรทัศน์ พ.ศ. 2521) ละครโทรทัศน์เกี่ยวกับดาบมังกรหยก ออกอากาศทางช่อง TVB
 ดาบมังกรหยก (ละครโทรทัศน์ พ.ศ. 2527) ละครโทรทัศน์เกี่ยวกับดาบมังกรหยก ออกอากาศทางช่อง TTV
 ดาบมังกรหยก ตอน เทพบุตรมังกรฟ้า ละครโทรทัศน์เกี่ยวกับดาบมังกรหยก นำแสดงโดย เหลียง เฉาเหว่ย
 กระบี่ฟ้า ดาบมังกร (ละครโทรทัศน์ พ.ศ. 2537) ละครโทรทัศน์เกี่ยวกับดาบมังกรหยก ออกอากาศทางช่อง TTV
 กระบี่ฟ้า ดาบมังกร ละครโทรทัศน์เกี่ยวกับดาบมังกรหยก ออกอากาศทางช่อง TVB Jade
 ดาบมังกรหยก (ละครโทรทัศน์ พ.ศ. 2546) ละครโทรทัศน์เกี่ยวกับมังกรหยก ออกอากาศทางช่อง CTS
 ดาบมังกรหยก: กระบี่อิงฟ้า ดาบฆ่ามังกร ละครโทรทัศน์ไตรภาคเกี่ยวกับมังกรหยก ออกอากาศทางช่อง Wenzhou TV
 ดาบมังกรหยก (ละครโทรทัศน์ พ.ศ. 2562) ละครโทรทัศน์ไตรภาคเกี่ยวกับมังกรหยก ออกอากาศทางช่อง Tencent Video

ดูเพิ่ม
 มังกรหยก (แก้ความกำกวม)
# ฮิโนนิชิ ซูเกโกะ
ฮิโนนิชิ ซูเกโกะ (; 1927 – 3 ตุลาคม 1983) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โคมัตสึ จักรพรรดิองค์ที่ 100 รวมถึงเป็นพระราชมารดาใน จักรพรรดิโชโก จักรพรรดิองค์ที่ 101 และเป็นพระราชมารดาบุญธรรมใน จักรพรรดิโกะ-ฮานาโซโนะ จักรพรรดิองค์ที่ 102

 บันทึก
# โออิโนมิกาโดะ โนบูโกะ
โออิโนมิกาโดะ โนบูโกะ (; 1954 – 8 มิถุนายน 2031) หรือ ฟูจิวาระ โนะ โนบูโกะ หรือ คารากูมง-อิง  นางกำนัลและพระสนมในจักรพรรดิญี่ปุ่นโดยเป็นนางกำนัลและพระสนมใน จักรพรรดิโกะ-ฮะนะโซะโนะ จักรพรรดิองค์ที่ 102 และเป็นพระราชมารดาใน เจ้าหญิงคังชิน และ จักรพรรดิโกะ-สึชิมิกะโดะ จักรพรรดิองค์ที่ 103

 บันทึก
# เอวานเกเลี่ยน โครงการพัฒนาอิคาริ ชินจิ
เอวานเกเลี่ยน โครงการพัฒนาอิคาริ ชินจิGAINAX-khara (2554, พฤษภาคม). อีวานเกเลี่ยน โครงการพัฒนาอิคาริ ชินจิ (เล่ม 1). กรุงเทพฯ : สยามอินเตอร์คอมิกส์, หน้า 1  เป็นเกมคอมพิวเตอร์ที่สร้างจากอนิเมะโทรทัศน์เรื่อง อีวานเกเลียน มหาสงครามวันพิพากษา   โดยให้ผู้เล่นควบคุมอิคาริ ชินจิ ตัวละครเอกของเรื่อง โดยผู้เล่นจะต้องตัดสินใจเกี่ยวกับการกระทำต่าง ๆ ของชินจิ ฉากจะเริ่มต้นจากการโจมตีของเทวทูตองค์ที่ 3 เช่นเดียวกับอนิเมะ การตัดสินใจและการกระทำต่าง ๆ ที่ผู้เล่นเลือกจะสำแดงผลลัพธ์ต่าง ๆ ออกมา

ผู้เล่นจะหาเงินได้สามวิธีคือ ทำกิจกรรมในตารางประจำสัปดาห์, ต่อสู้ และเลือกบทสนทนา ผู้เล่นสามารถเลือกกิจกรรมของชินจิในแต่ละสัปดาห์ (ทุกวันจะมีกิจกรรมให้เลือกสองอย่าง) ซึ่งกิจกรรมเหล่านี้จะส่งผลต่อสถิติต่าง ๆ ของชินจิ เป็นต้นว่าการทดสอบการซิงโครจะช่วยเพิ่มความสามารถในการควบคุมเอวา ในวันอาทิตย์จะมีกิจกรรมพิเศษ ชินจิสามารถซื้อไอเทมหรือทำงานกับเนิร์ฟเพื่อปลดล็อกอุปกรณ์ใหม่ของเอวา การต่อสู้จะมาจากการควบคุม อันมาจากผลของสถิติการตัดสินใจอีกอย่างหนึ่งคือโชคช่วย การเลือกบทสนทนาของชินจิจะเป็นตัวแปรสำคัญอย่างยิ่งต่อการดำเนินเรื่อง

ในเกมและมังงะเรื่องนี้มีการเพิ่มเติมตัวละครใหม่ลงไปสามตัว เป็นเจ้าหน้าที่เทคนิคเพศหญิงของเนิร์ฟ ได้แก่ คะเอเดะ อะงะโนะ Kaede Agano  Character information at official Gainax page for Shinji Ikari Raising Project game (Japanese), ซะสึกิ โออิ Satsuki Ooi  Character information at official Gainax page for Shinji Ikari Raising Project game (Japanese) และอะโอะอิ โมะงะมิ  Character information at official Gainax page for Shinji Ikari Raising Project game (Japanese)

 มังงะ 
นอกจากนี้ เอวานเกเลี่ยน โครงการพัฒนาอิคาริ ชินจิ ยังมีการดัดแปลงเป็นมังงะ เรื่องโดยคะรา ภาพโดยโอะซะมุ ทะกะฮะชิ  จัดพิมพ์โดยสำนักพิมพ์คะโดะกะวะ เผยแพร่ในเดือนมิถุนายน 2548 ถึงเดือนกุมภาพันธ์ 2559 จำนวน 18 เล่ม ในไทยแปลและจัดจำหน่ายโดยสยามอินเตอร์คอมิกส์ บางครั้งเรียกสั้น ๆ ว่า เอวาภาคโรงเรียน ซึ่งมีลักษณะเป็นภาคแยกจากภาคปกติ เพราะนำตัวละครหลักจาก อีวานเกเลียน มหาสงครามวันพิพากษา เพียงแต่ปรับเนื้อเรื่องให้ต่างไปจากเดิม การแสดงพฤติกรรมทางบวกของตัวละครต่าง ๆ ที่ชัดเจนขึ้น อาทิ ชินจิเป็นคนที่กล้าพูด เรย์ที่ยิ้มมากกว่าปรกติ และอาสึกะที่เป็นคนตลก มีตัวละครใหม่เพิ่มขึ้น และตัวละครที่ตายไปแล้วในจากภาคปกติยังคงมีชีวิตอยู่ในภาคนี้ เช่นยูอิแม่ของชินจิGAINAX-khara (2554, พฤษภาคม). อีวานเกเลี่ยน โครงการพัฒนาอิคาริ ชินจิ (เล่ม 1). กรุงเทพฯ : สยามอินเตอร์คอมิกส์, หน้า 10-11 ส่วนฉากต่อสู้มีอยู่แต่น้อยและลดความรุนแรงลง โดยมีเทวทูต (ในที่นี้ใช้คำว่า "เป้าหมาย") ไม่มีหุ่นยนต์ในเรื่อง ใช้เพียงชินจิ เรย์ และอาสึกะสู้กับเทวทูตเท่านั้น
# นิวาตะ อาซาโกะ
นิวาตะ อาซาโกะ (; 1980 – 13 สิงหาคม 2035) นางกำนัลและพระสนมในจักรพรรดิแห่งญี่ปุ่นโดยเป็นนางกำนัลและพระสนมใน จักรพรรดิโกะ-สึชิมิกะโดะ จักรพรรดิองค์ที่ 103 และเป็นพระราชมารดาใน จักรพรรดิโกะ-คะชิวะบะระ จักรพรรดิองค์ที่ 104

ใน พ.ศ. 2047 อันตรงกับปีที่ 4 ในรัชสมัยจักรพรรดิโกะ-คะชิวะบะระพระองค์ได้สถาปนาพระราชมารดาที่สิ้นพระชนม์ไปแล้วตั้งแต่ พ.ศ. 2035 ให้มีสถานะเทียบเท่า โคไตโง หรือพระราชชนนี

 บันทึก
# พระราชวรวงศ์เธอ พระองค์เจ้าฉายรัศมีหิรัญพรรณ
พระราชวรวงศ์เธอ พระองค์เจ้าฉายรัศมีหิรัญพรรณ (17 ธันวาคม พ.ศ. 2414 — 9 เมษายน พ.ศ. 2471) เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย

พระประวัติ
พระราชวรวงศ์เธอ พระองค์เจ้าฉายรัศมีหิรัญพรรณ เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย (ธิดาพระยาพระราม (แสง) กับท่านปุก) เมื่อวันอังคารที่ 17 ธันวาคม พ.ศ. 2414

ในสมัยรัชกาลที่ 5 เมื่อปี พ.ศ. 2435 พระองค์เจ้าฉายรัศมีหิรัญพรรณ ทรงเข้าเป็นสามัญสมาชิกของหอพระสมุดวชิรญาณในพระบรมมหาราชวัง และประทานเงินบำรุงปีละ 20 บาทเป็นประจำทุกปี ปรากฏความใน วชิรญาณวิเศษ ว่าวชิรญาณวิเศษ เล่ม ๘  แผ่นที่ ๕ วันพฤหัศบดีที่ ๑๐ เดือน พฤศจิกายน รัตนโกสินทร์ศก ๑๑๑ ราคาแผ่นละ ๓๒ อัฐ

"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."

และวชิรญาณวิเศษ เล่ม ๙ แผ่นที่ ๑๒ วันพฤหัศบดี ที่ ๑๘ เดือน มกราคม รัตนโกสินทร์ศก ๑๑๒ ราคาแผ่นละ ๓๒ อัฐ

"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ  พระองค์เจ้าฉายรัศมีหิรัญญพรรณ์ ๑..."

พระราชวรวงศ์เธอ พระองค์เจ้าฉายรัศมีหิรัญพรรณ ประชวรพระโรคอัมพาตมาช้านาน สิ้นพระชนม์ที่พระตำหนักในพระบรมมหาราชวัง ในสมัยรัชกาลที่ 7 เมื่อวันจันทร์ที่ 9 เมษายน พ.ศ. 2471 พระชนมายุนับปีได้ 57 พรรษา พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ เสด็จเป็นประธานในการพระราชทานน้ำหลวงสรงพระศพ กับทั้งรับพระศพไว้ในพระบรมราชานุเคราะห์มีกำหนดเวลา 15 วันข่าวสิ้นพระชนม์ พระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร เมื่อวันที่ 18 พฤษภาคม พ.ศ. 2473

พระเกียรติยศ
 พระอิสริยยศ 
 พระบวรวงศ์เธอ พระองค์เจ้าฉายรัศมีหิรัญพรรณ (17 ธันวาคม พ.ศ. 2414 — 15 กรกฎาคม พ.ศ. 2454)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 พระราชวรวงศ์เธอ พระองค์เจ้าฉายรัศมีหิรัญพรรณ (15 กรกฎาคม พ.ศ. 2454 — 9 เมษายน พ.ศ. 2471)

เครื่องราชอิสริยาภรณ์
ราชกิจจานุเบกษา, พระราชทานพระราชทานเครื่องราชอิสริยาภรณ์ จุลจอมเกล้าฝ่ายใน, เล่ม 24 หน้า 1011, วันที่ 29 พฤศจิกายน 2451.

พงศาวลี